Di United Kingdom, penggunakan perisai Chobham agak terlambat disebabkan kegagalan beberapa projek kereta kebal termmaju: pertama usahasama kereta kebal Jerman-Britain; kemudian program MBT-80 Britain. Kerajaan Iran telah memesan sejumlah 1,225 buah kereta kebal Chieftain yang ditingkat upaya, dan dinamakan sebagai "Shir-2" (FV 4030/3), dengan memasang perisai Chobham pada perisai utama kereta kebal, menjadikan berat keseluruhannya meningkat kepada 62 tan metrik. Apabiba pesanan ini dibatalkan pada Februari 1979 setelah berlakunya Revolusi Iran, kerajaan Britain dengan tekanan bagi memodenkan angkatan kereta kebal mereka agar lebih hebat secara relatif berbanding angkatan kereta kebal Kesatuan Soviet, telah memutuskan untuk menggunakan keupayaan lebihan pengeluaran bagi membeli sejumlah kenderaan yang hampir menyamai rekabentuk kereta kebal Shir-2, yang dikenali sebagai Challenger 1. Pada 12 April 1983, kereta kebal pertama Britain yang dilindungi dengan perisai Chobham telah diserahkan kepada Royal Hussars.